ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL

HOTĂRÂRE
· privind atribuirea şi schimbarea de denumiri unor drumuri din oraşul Boldeşti-Scăeni

Având în vedere: 
- referatul de aprobare, înregistrat sub nr. 11214/22.06.2023  prin care primarul oraşului  propune  atribuirea și schimbarea de denumiri unor străzi din  oraşul Boldeşti-Scăeni;
- raportul de specialitate întocmit de compartimentul de resort, înregistrat sub nr. 11265/22.06.2023; 
- Hotărârea Consiliului Local nr. 84/13.08.2020 privind atribuirea de denumiri unor străzi din  oraşul Boldeşti-Scăeni şi aprobarea Nomenclatorului stradal, cu modificările şi completările ulterioare;
- dispoziţiile art. 5 alin. (1) din Legea nr. 7/1996 a cadastrului şi a publicităţii imobiliare, republicată, cu modificările şi completările ulterioare;
- dispoziţiile art. 453 din Legea nr.227/2015, privind Codul fiscal, cu modificările şi completările ulterioare şi ale Titlului IX, Cap. I, Subsecţiunea 1, punctul 10 din Normele metodologice de aplicare a Legii nr. 227/2015;
- dispoziţiile art. 1-3 din Hotărârea Guvernului României nr. 777/2016 privind structura, organizarea şi funcţionarea Registrului electronic naţional al nomenclaturilor stradale;
- Ordonanţa Guvernului României nr. 63/2002 privind atribuirea sau schimbarea de denumiri, cu modificările şi completările ulterioare;
- Normele tehnice privind procedurile de lucru specifice Registrului electronic naţional al nomenclaturilor stradale aprobate prin Ordinul Directorului general al Agenţiei Naţionale de cadastru şi Publicitate Imobiliară, nr. 448/2017, cu modificările şi completările ulterioare;
- avizul Comisiei de atribuire de denumiri a judeţului Prahova, înregistrat sub nr. 12/ 25.07.2023;
- referatul inspectorului responsabil cu transparenţa decizională, înregistrat sub nr. 12153/5.07.2023;
- avizul secretarului general al oraşului Boldeşti-Scăeni, înregistrat sub nr.   14708/16.08.2023;	
- avizul comisiei de specialitate nr. 2  - pentru administrarea domeniului public şi privat, gestionarea serviciilor de interes local;
În temeiul prevederilor art. 129 alin. (2) lit. c) şi  alin. (6) lit. d), ale art. 139 alin. (1) şi ale art. 196 alin. (1) lit. a)  din O.U.G. nr. 57/2019 privind Codul administrativ,
	Consiliul Local al oraşului Boldeşti-Scăeni, întrunit în şedinţa publică ordinară în data de 22.08.2023, adoptă prezenta hotărâre:

Art.1. Se aprobă atribuirea de denumiri următoarelor drumuri: 
· Strada Tineretului, drumului identificat  cu nr. cadastral/CF nr. 26779;
· Intrarea Narciselor, drumului  identificat cu  nr. cadastral/CF nr. 26825.  

Art.2. Se aprobă schimbarea denumirii străzii „Sfinții Trei Ierarhi”, prevăzută la poziţia nr. 4  din Anexa nr. 2 la H.C.L. nr. 84/13.08.2020, cu denumirea „Sfânta Treime”.
Art.3. Prezenta hotărâre modifică şi completează în mod corespunzător Hotărârea Consiliului Local nr. 84/13.08.2020 privind atribuirea de denumiri unor străzi din oraşul Boldeşti-Scăeni şi aprobarea Nomenclatorului stradal, cu modificările şi completările ulterioare. 
Art.4. Primarul oraşului Boldeşti-Scăeni, prin compartimentele de specialitate, asigură ducerea la îndeplinire a prevederilor prezentei hotărâri, astfel: 
a) În termen de 30 de zile de la intrarea în vigoare a hotărârii Consiliului local se actualizează evidențele în Registrele Agricole (program informatic și pe hârtie) și evidențele Impozite și taxe ( program informatic);
b) În termen de 90 de zile de la intrarea în vigoare a hotărârii Consiliului local se actualizează datele cu privire la nomenclatura stradală a oraşului Boldeşti-Scaeni din registrul electronic al nomenclaturilor stradale (RENNS).
Art.5. Prezenta hotărâre se comunică Biroului urbanism, amenajarea teritoriului, programe, proiecte, cadastru, control comercial şi transport local, compartimentelor prevăzute la art. 4,  şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.

